Harakatlanayotgan poezd tagiga tushib ketgan qizaloq omon qoldi (video)

Hindistonlik harbiy Mumbay vokzalida harakatlanayotgan poezd tagida qolgan qizni qutqarib qoldi. Tasvirlarda tezlashayotgan poezd ortidan qizalog`i bilan yugurib ketayotgan ayolni ko`rish mumkin. Ona vagonga chiqib olishga ulguradi, biroq qo`lini qo`yib yuborgan farzandi vagon va platforma orasiga tushib ketadi. Bekatda o`tirgan harbiy kishi esa vaziyatni zudlik bilan anglab, bolani poezd tagidan chiqarib olgan. Nashr ma`lumotlariga ko`ra xaloskorning ismi sharifi Sachin Pol. U va qizaloq kichik jarohat olgan. Ularga vokzal tibbiyot xonasida o`z vaqtida zarur yordam ko`rsatilgan. Qizning otasi izoh berishicha, u oila a`zolaridan oldinda ketayotgani uchun nima sodir bo`lganini ko`rmagan. Qolaversa, rafiqasi ham Mumbayda birinchi marta bo`lgani uchun poezdlar bu qadar tezlikni oshiridan bexabar bo`lgan. Nima bo`lganda ham, u farzandini omon saqlab qolgan insondan bir umr minnatdor endi.